b"\n_START_ARTICLE_\nCan Giron\xc3\xa8s (Cornell\xc3\xa0 del Terri)\n_START_SECTION_\nDescripci\xc3\xb3\n_START_PARAGRAPH_\nCasa desenvolupada en planta baixa i pis. La coberta \xc3\xa9s de teula \xc3\xa0rab a dues vessants i acabada amb un r\xc3\xa0fec de tres fileres, combinaci\xc3\xb3 de teula i rajol. Les parets portants s\xc3\xb3n de ma\xc3\xa7oneria._NEWLINE_A la planta baixa hi ha dues portes emmarcades per carreus i llindes d'una sola pe\xc3\xa7a, de pedra bisellada. En el primer pis hi ha dues finestres g\xc3\xb2tiques ornades amb motius decoratius, una en forma d'arc conopial amb arquets i l'ampit emmotllurat i l'altra de gran simplicitat formada per una versi\xc3\xb3 de l'arc conopial. Les restants obertures s\xc3\xb3n emmarcades per carreus i llindes d'una pe\xc3\xa7a de pedra bisellada.\n_START_SECTION_\nHist\xc3\xb2ria\n_START_PARAGRAPH_\nA les llindes de dues finestres del primer pis es pot llegir l'any 1583. A la llinda d'una porta de la planta baixa hi ha esculpida en alt relleu una orla barroca amb motius religiosos."